Hendrik Van Crombrugge

Hendrik Van Crombrugge (sündinud 30. aprillil 1993 Leuvenis) on Belgia jalgpallur, kes mängib väravavahina Belgia kõrgliigaklubis Anderlecht. Ta on klubi meeskonna kapten.

Belgia kõrgliigas debüteeris ta hooajal 2011/12 Standard de Liège meeskonnas.

Aastatel 2013–2019 mängis ta Belgia klubis Eupen, kolmel viimasel hooajal Belgia kõrgliigas.

2019. aasta augustis sõlmis ta nelja-aastase lepingu Anderlechtiga.

Aastatel 2008–2011 mängis Van Crombrugge Belgia noortekoondistes. Belgia jalgpallikoondises tegi ta debüüdi 8. oktoobril 2020 sõprusmängus Elevandiluuranniku vastu.

Belgia jalgpallurid
RSC Anderlechti mängijad
Sündinud 1993